Source: http://www.universulromanesc.com/ginta/threads/2408-Constitutia-cetatenilor-proiect-de-Noua-Constitutie-a-Romaniei-2014-P4-art-120-134?p=4630&viewfull=1
Timestamp: 2017-06-28 22:29:09+00:00

Document:
Thread: Constitutia cetatenilor - proiect de Noua Constitutie a Romaniei 2014 / P4 - art. 120-134
Rep Power 656 Constitutia cetatenilor - proiect de Noua Constitutie a Romaniei 2014 / P4 - art. 120-134
Secţiunea 1 – Înfăptuirea justiţiei (124-130)
Secţiunea a 2-a – Procuratura (131-132)
Secţiunea a 3-a – Avocatura (132.1-132.2)
Secţiunea a 4-a – Notariatul de stat (132.3-132.4)
Secţiunea a 5-a – Consiliul Autorităţii Judecătoreşti (133-134)
Constituţia României 2003
Capitolul V – Administraţia publică. (116-123)
Secţiunea a 2-a – Administraţia publică locală (120-123)
ABROGAT - Secţiunea a 2-a – Administraţia publică locală (120-123)
ARTICOLUL 121: Autorităţi comunale şi orăşeneşti
ARTICOLUL 122: Consiliul judeţean
ABROGAT - ARTICOLUL 120: Principii de bază
ABROGAT - ARTICOLUL 121: Autorităţi comunale şi orăşeneşti
ABROGAT - ARTICOLUL 122: Consiliul judeţean
ABROGAT - ARTICOLUL 123: Prefectul
TITLUL -III- Autorităţile publice CAPITOLUL -VI- Autoritatea judecătorească(124-134)
SECŢIUNEA 1-a: Instanţele judecătoreşti(124-130)
SECŢIUNEA a 2-a: Ministerul Public (131-132)
SECŢIUNEA a 3-a: Consiliul Superior al Magistraturii (133-134)
Secţiunea 1-a Înfăptuirea justiţiei
ARTICOLUL 124: Înfăptuirea justiţiei
ARTICOLUL 126: Instanţele judecătoreşti
ARTICOLUL 128: Folosirea limbii materne şi a interpretului în justiţie
ARTICOLUL 130: Poliţia instanţelor
MODIFICAT - Articolul 124: Rolul şi organizarea
MODIFICAT - ARTICOLUL 125: Statutul judecătorilor
MODIFICAT - ARTICOLUL 126: Instanţele judecătoreşti
MODIFICAT - ARTICOLUL 127: Caracterul public al dezbaterilor
MODIFICAT - ARTICOLUL 128: Folosirea limbii materne şi a interpretului în justiţie
MODIFICAT - ARTICOLUL 129: Folosirea căilor de atac
MODIFICAT - ARTICOLUL 130: Poliţia instanţelor
Secţiunea a 2-a - Procuratura
MODIFICAT - ARTICOLUL 131: Rolul Procuraturii
MODIFICAT - ARTICOLUL 132: Statutul procurorilor
Secţiune nouă - Secţiunea a 3-a - Avocatura
NOU - ARTICOLUL 132.1: Rolul Avocatului
NOU - ARTICOLUL 132.2: Statutul avocaţilor
Secţiune nouă - Secţiunea a 4-a - Notariatul de stat
NOU - ARTICOLUL 132.3: Rolul Notarului
NOU - ARTICOLUL 132.4: Statutul notarilor
MODIFICAT - ARTICOLUL 133: Rolul şi structura
MODIFICAT - ARTICOLUL 134: Atribuţii
131. Secţiunea a 2-a a capitolului V din titlul III devine Titlul III.1 al Constituţiei, cu denumirea de “Autorităţile locale”
132. Capitolul VI al titlului III devine capitolul III al titlului III, cu denumirea „Autoritatea Judecătorească”
*=Constituţia României 2003=
133. Articolul 120 se abrogă
134. Articolul 121 se abrogă.
135. Articolul 122 se abrogă.
136. Articolul 123 se abrogă.
*-*-*-*-*-*-*-*-*-*-*-* 137. Denumirea Secţiunii 1 din Capitolul III va fi: „ Înfăptuirea justiţiei”
SECŢIUNEA 1-a: Instanţele judecătoreşti
138. Articolul 124 se modifică, astfel:
Denumirea articolului va fi: „Rolul şi organizarea”
Articolul 124: Rolul şi organizarea
„(1) Autoritatea Judecătorească înfăptuieşte justiţia în numele împlinirii umane, al binelui social şi al dreptăţii, cu respectarea adevărului şi a legii.”
După alineatul (2), se introduc zece noi alineate, cu următorul cuprins:
(2.1) Autoritatea Judecătorească se organizează pe instanţe judecătoreşti, parchete ale procurorilor, barouri ale avocaţilor şi birouri notariale, potrivit legii.
(2.2) Autoritatea Judecătorească este condusă de un Preşedinte, ales de popor
(2.3) Preşedintele Autorităţii Judecătoreşti este garantul independenţei, calităţii şi corectitudinii justiţiei.
(2.4) Preşedintele Autorităţii Judecătoreşti numeşte în funcţie judecătorii, procurorii, avocaţii şi notarii, la propunerea Consiliului Autorităţii Judecătoreşti.
(2.5) Prevederile articolelor 81, alineatul (1) şi alineatele (2)-(4), 82, 83, 84, 95, 96, 96.1 şi 97 se aplică, în mod corespunzător, şi Preşedintelui Autorităţii Judecătoreşti.
(2.6) Candidaţii la funcţia de Preşedinte al Autorităţii Judecătoreşti trebuie să îndeplinească următoarele cerinţe:
b) să aibă pregătire superioară juridică;
e) să prezinte electoratului activitatea sa profesională, politică şi civică desfăşurată până la data depunerii candidaturii pentru funcţia de Preşedinte al Autorităţii Judecătoreşti;
f) să prezinte electoratului Programul Legislativ pentru realizarea căruia se obligă să acţioneze, în calitate de Preşedinte al Autorităţii Judecătoreşti, dacă va fi ales.
(2.6) Documentul prevăzut la alineatul (2.6), litera f), constituie contractul electoral al candidatului. El va fi semnat de candidatul la funcţia de Preşedinte al Autorităţii Judecătoreşti, va fi tipărit şi pus la dispoziţia electoratului, pe toată durata campaniei electorale. Câte un exemplar al acestui document va fi depus la Autoritatea Electorală, Autoritatea Morală şi Avocatul Poporului, cu cel puţin 30 de zile înainte de începerea campaniei electorale.
(2.7) Alegerile pentru funcţia de Preşedinte al Autorităţii Judecătoreşti se desfăşoară în prima duminică a lunii octombrie a anului în care expiră mandatul Preşedintelui României, sau tot într-o zi de duminică, în cel mult 60 zile de la data când a intervenit vacanţa funcţiei de Preşedinte al Autorităţii Judecătoreşti.”
(2.8) Dacă funcţia de Preşedinte al Autorităţii Judecătoreşti devine vacantă ori dacă Preşedintele Autorităţii Judecătoreşti este suspendat din funcţie sau dacă se află în imposibilitate temporară de a-şi exercita atribuţiile, interimatul se asigură de un parlamentar desemnat de Camera Reprezentanţilor, cu votul majorităţii membrilor săi.
(2.9) În exercitarea atribuţiilor sale, Preşedintele Autorităţii Judecătoreşti emite decizii care se publică pe site-ul Autorităţii Judecătoreşti şi în Monitorul Oficial al României.
(2.10) Organizarea şi funcţionarea Autorităţii Judecătoreşti se stabilesc prin lege.”
Alineatul (3) se abrogă. (3) Judecătorii sunt independenţi şi se supun numai legii.
139. Articolul 125 se modifică şi se completează, astfel:
“(1) Judecătorii sunt independenţi şi se supun numai adevărului şi legii.
(2) Propunerile de numire, promovare, transferare şi sancţionare a judecătorilor sunt de competenţa Consiliului Autorităţii Judecătoreşti, în condiţiile legii.” După alineatul (2), se introduc două noi alineate, cu următorul cuprins:
(2.1) Candidaţii la funcţia de judecător trebuie să aibă pregătire juridică superioară şi înaltă competenţă profesională. Criteriile de numire şi promovare a judecătorilor se stabilesc prin lege. (2.2) Judecătorii care s-au făcut vinovaţi de decizii greşite sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Autorităţii Judecătoreşti, potrivit legii.”
„(3) Funcţia de judecător este incompatibilă cu orice altă funcţie publică sau privată.”
„(3.1) Statutul judecătorilor se aprobă prin lege.”
140. Articolul 126 se modifică şi se completează, astfel:
„(1) Justiţia se realizează prin Înalta Curte de Casaţie şi Justiţie, prin Curţile cu Juraţi şi prin celelalte instanţe judecătoreşti stabilite prin lege.”
„(3) Înalta Curte de Casaţie şi Justiţie asigură interpretarea şi aplicarea unitară a legii de către instanţele judecătoreşti, fără să aducă atingere independenţei judecătorilor, potrivit competenţei sale.”
„(4) Compunerea Înaltei Curţi de Casaţie şi Justiţie şi regulile de funcţionare a acesteia se stabilesc prin lege. Vor putea intra în compunerea acestei instanţe numai judecători cu o vechime de cel puţin 15 ani la instanţele inferioare".
După aliniatul (4) se introduce un nou aliniat cu următorul cuprins:
„(4.1) Organizarea şi funcţionarea Curţilor cu Juraţi se stabilesc prin lege.”
„(5) Este interzisă înfiinţarea de instanţe extraordinare.”
După aliniatul (6) se adaugă trei noi alineate, cu următorul cuprins:
(7) În cazul în care victima unui abuz administrativ obţine despăgubiri în urma unui contencios administrativ, statul este obligat să se îndrepte în regres împotriva funcţionarului vinovat, pentru recuperarea pagubelor.
(8) Judecătorii sunt obligaţi să asigure folosirea în proces a unui limbaj inteligibil pentru părţile în proces.
(9) Toate dosarele sunt repartizate în mod aleator instanțelor de judecată. Fraudarea sau încercarea de fraudare a sistemului de repartizare a dosarelor se sancționează, potrivit legii.
141. Articolul 127 se modifică şi va avea următorul cuprins:
„(1) Şedinţele de judecată sunt publice.
(2) Discuţiile din şedinţele de judecată sunt înregistrate, în scris, de către grefier, precum şi video.
(3) Partea publică din dosar va putea fi consultată de orice cetăţean cu drept de vot.
(4) Probele dosarului vor putea fi folosite, oricând, în analiza prestaţiei judecătorilor şi procurorilor.
(5) Conţinutul dosarelor va fi pus la dispoziţia publicului, pe internet.
(6) Este interzisă distrugerea dosarelor judecate, pe o perioadă de 50 de ani de la încheierea procesului, când o comisie specială va decide care dosare vor fi conservate în continuare.
(7) Printr-un sistem de rotaţie şi sondaj, stabilit potrivit legii, postul public naţional de televiziune, va transmite, în direct, procese de la instanţele de judecată.”
142. Articolul 128 se modifică, astfel:
(1) Procedura judiciară se desfăşoară în limba română. Alineatul (2) va avea următorul cuprins:
„(2) Cetăţenii au dreptul să se exprime în limba maternă în faţa instanţelor de judecată, în condiţiile legii.”
143. Articolul 129 se modifică şi va avea următorul cuprins:
„Împotriva hotărârilor judecătoreşti, părţile interesate şi Procuratura au dreptul să exercite căile de atac, fără excepţie, în condiţiile legii.”
144. Articolul 130 se modifică şi va avea următorul cuprins:
„Instanţele judecătoreşti dispun de poliţia pusă în serviciul lor, care se organizează potrivit legii”
145. Denumirea Secţiunii a 2-a din Capitolul III va fi: “Procuratura”.
146. Articolul 131 se modifică şi se completează, astfel:
Denumirea articolului va fi: „Rolul Procuraturii”
ARTICOLUL 131: Rolul Procuraturii
„(1) În activitatea judiciară, Procuratura apără legalitatea şi reprezintă interesele generale ale societăţii.
(2) Procuratura îşi exercită atribuţiile prin procurori constituiţi în parchete, în condiţiile legii.”
După alineatul (3), se introduc două noi alineate, cu următorul cuprins:
„(3.1) Competenţa parchetelor şi procedura exercitării acesteia sunt prevăzute numai prin lege.
(3.2) Parchetul General al României, care funcţionează pe lângă Înalta Curte de Casaţie şi Justiţie, asigură interpretarea şi aplicarea unitară a legii de către celelalte parchete, fără să aducă atingere independenţei procurorilor, potrivit competenţei sale. Îşi vor putea desfăşura activitatea în cadrul acestuia numai procurori cu o vechime de cel puțin 15 ani în parchetele de pe lângă instanţele de judecată inferioare”
147. Articolul 132 se modifică şi va avea următorul cuprins: Constituţia României - Constituţia Cetăţenilor
“(1) Procurorii sunt independenţi şi se supun numai adevărului şi legii.
(2) Propunerile de numire, promovare, transferare şi sancţionare a procurorilor sunt de competenţa Consiliului Autorităţii Judecătoreşti, în condiţiile legii. (3) Candidaţii la funcţia de procuror trebuie să aibă pregătire juridică superioară şi înaltă competenţă profesională. Criteriile de numire şi promovare a procurorilor se stabilesc prin lege.
(4) Procurorii care s-au făcut vinovaţi de nerespectarea obligaţiei de autosesizare, nefinalizarea dosarelor, sau de decizii greşite sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Autorităţii Judecătoreşti, potrivit legii.
(5) Statutul procurorilor se aprobă prin lege.”
148. După Secţiunea a 2-a, se introduce o nouă Secţiune, a 3-a, astfel:
Denumirea Secțiunii va fi: „Avocatura”
Secţiunea a 3-a va avea următorul cuprins:
Secţiunea a 3-a - Avocatura
ARTICOLUL 132.1: Rolul Avocatului
(1) Persoanele fizice şi juridice au dreptul să fie asistate, gratuit, de avocaţi, în faţa instanţelor judecătoreşti, în condiţiile legii.
(2) Avocaţii sunt constituiți în barouri, care funcţionează pe lângă instanţele judecătoreşti, sub coordonarea Uniunii Naţionale a Barourilor din România, potrivit legii.
(3) Constituirea şi funcționarea de barouri de avocaţi în afara Uniunii Naționale a Barourilor din România sunt interzise.
(4) Cererile de asistenţă adresate de părţile în proces barourilor sunt repartizate avocaţilor prin tragere la sorţi, organizată conform legii. Părţile în proces au dreptul să refuze avocaţii traşi la sorţi de maxim 5 ori. Un avocat refuzat în peste jumătate din cazurile unui an este eliminat din barou.
(5) Orice parte în proces are dreptul să se apere singură. *-*-*-*-*-*-*-*-*-*-*-*
ARTICOLUL 132.2: Statutul avocaţilor
(1) Avocaţii sunt independenţi şi se supun numai adevărului şi legii.
(2) Propunerile de numire, promovare, transferare şi sancţionare a avocaţilor sunt de competenţa Consiliului Autorităţii Judecătoreşti, în condiţiile legii. Criteriile de numire şi promovare a avocaţilor se stabilesc prin lege.
(3) Candidaţii la funcţia de avocat trebuie să aibă pregătire juridică superioară, înaltă competenţă profesională, vechime în activitatea juridică sau în învăţământul juridic superior, stabilită prin lege. (4) Avocaţii care şi-au încălcat atribuţiile legale sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Autorităţii Judecătoreşti, potrivit legii.
(5) Funcţia de avocat este incompatibilă cu orice altă funcţie publică sau privată.
(6) Statutul avocaţilor se aprobă prin lege.”
149. După Secţiunea a 3-a, se introduce o nouă Secţiune, a 4-a, astfel:
Denumirea Secţiunii va fi: „Notariatul de stat”
Secţiunea a 4-a va avea următorul cuprins:
Secţiunea a 4-a - Notariatul de stat
ARTICOLUL 132.3: Rolul Notarului (1) Activitatea notarială asigură persoanelor fizice şi juridice constatarea raporturilor juridice civile sau comerciale nelitigioase, precum şi exerciţiul drepturilor şi ocrotirea intereselor, în conformitate cu legea. Activitatea notarială este un serviciu public oferit gratuit de către statul român cetăţenilor săi.
(2) Activitatea notarială se realizează de notari prin acte notariale şi consultaţii juridice notariale, în condiţiile legii.
(3) Notarii sunt constituiți în birouri notariale, care funcţionează pe lângă judecătorii, sub coordonarea Uniunii Naţionale a Notarilor din România şi a Camerelor Notarilor, constituite pe lângă tribunale şi curţile de apel, potrivit legii. (4) Funcţia de notar se exercită numai de către notarii membri ai Uniunii Naţionale a Notarilor din România.
(5) Constituirea şi funcţionarea de forme de organizare a profesiei de notar, altele decât birourile notariale coordonate de Uniunea Naţională a Notarilor din România şi de Camerele Notarilor sunt interzise. *-*-*-*-*-*-*-*-*-*-*-*
ARTICOLUL 132.4: Statutul notarilor
(1) Notarii sunt independenţi şi se supun numai adevărului şi legii.
(2) Propunerile de numire, promovare, transferare şi sancţionare a notarilor sunt de competenţa Consiliului Autorităţii Judecătoreşti, în condiţiile legii. Criteriile de numire şi promovare a notarilor se stabilesc prin lege.
(3) Candidaţii la funcţia de notar trebuie să aibă pregătire juridică superioară, înaltă competenţă profesională, vechime în activitatea juridică sau în învăţământul juridic superior, stabilită prin lege. (4) Notarii care şi-au încălcat atribuţiile legale sunt revocaţi din funcţie şi nu mai pot practica această meserie. Decizia de revocare se ia de către Preşedintele Autorităţii Judecătoreşti, după consultarea Consiliului Autorităţii Judecătoreşti, potrivit legii.
(5) Funcţia de notar este incompatibilă cu orice altă funcţie publică sau privată.
(6) Statutul notarilor se aprobă prin lege.”
Secţiunea a 3-a: Consiliul Superior al Magistraturii, devine Secţiunea a-5-a din Capitolul III cu titlul de: „Consiliul Autorităţii Judecătoreşti”
150. Articolul 133 se modifică şi va avea următorul cuprins:
151. Articolul 134 se modifică şi va avea următorul cuprins:
(2) Consiliul Autorităţii Judecătoreşti propune Preşedintelui Autorităţii Judecătoreşti promovarea, transferarea şi sancţionarea judecătorilor, procurorilor, avocaţilor şi notarilor (3) Consiliul Autorităţii Judecătoreşti îndeplineşte rolul de instanţă de judecată, prin secţiile sale, în domeniul răspunderii disciplinare a judecătorilor, procurorilor, avocaţilor şi notarilor, potrivit procedurii stabilite prin lege. În aceste situaţii, Preşedintele Înaltei Curţi de Casaţie şi Justiţie, Procurorul General al României, Preşedintele Uniunii Naţionale a Barourilor din România şi Preşedintele Uniunii Naţionale a Notarilor din România nu au drept de vot.
| Constitutia cetatenilor - proiect de Noua Constitutie a Romaniei 2014 / P5 - art.134.1-134.8
Last Post: 05-01-14, 01:15 PM
Constitutia cetatenilor - proiect de Noua Constitutie a Romaniei 2014 / P5 - art.134.1-134.8
Last Post: 05-01-14, 12:18 PM
Last Post: 05-01-14, 12:04 PM

References: ARTICOLUL 121

ARTICOLUL 122
 ARTICOLUL 120
 ARTICOLUL 121
 ARTICOLUL 122
 ARTICOLUL 123

ARTICOLUL 124

ARTICOLUL 126

ARTICOLUL 128

ARTICOLUL 130
 Articolul 124
 ARTICOLUL 125
 ARTICOLUL 126
 ARTICOLUL 127
 ARTICOLUL 128
 ARTICOLUL 129
 ARTICOLUL 130
 ARTICOLUL 131
 ARTICOLUL 132
 ARTICOLUL 132
 ARTICOLUL 132
 ARTICOLUL 132
 ARTICOLUL 132
 ARTICOLUL 133
 ARTICOLUL 134
 Articolul 120
 Articolul 121
 Articolul 122
 Articolul 123
 Articolul 124

Articolul 124
 Articolul 125
 Articolul 126
 Articolul 127
 Articolul 128
 Articolul 129
 Articolul 130
 Articolul 131

ARTICOLUL 131
 Articolul 132

ARTICOLUL 132

ARTICOLUL 132

ARTICOLUL 132

ARTICOLUL 132
 Articolul 133
 Articolul 134